Attivita' Politika fiċ-Ċentru Laburista tan-Nadur Attivita' Politika fiċ-Ċentru Laburista tan-Nadur Posted by Robert Abela on Sunday, January 23, 2022 .td_uid_2_61ee42ea86b6a_rand.td-a-rec-img{text-align:left}.td_uid_2_61ee42ea86b6a_rand.td-a-rec-img img{margin:0 auto 0 0} Read in English . Il-Prim Ministru Robert Abela sostna li l-miżuri tal-Covid-19 tal-awtoritajiet Maltin mhumiex stretti daqs ta' pajjiżi oħra li għadhom ibatu minn numru għoli ta' każijiet. F'attività politika fin-Nadur, tkellmu wkoll il-Membru Parlamentari Ewropew Alex Agius Saliba u l-kandidata Laburista Rebecca Buttigieg. Il-Prim Ministru qal li, bħalma qal il-Prim Ministru Irlandiż fuq il-Covid, wieħed għandu jkun ottimist għal futur wara li tneħħew kollha l-miżuri tal-Covid. L-Irlanda sar l-ewwel pajjiż Ewropew li qed jirritorna għal ħajja normali mingħajr restrizzjonijiet. Dan wassal biex il-Prim Ministru Irlandiż, Michael Martin jistqarr li "din il-ġurnata hija waħda tajba għall-Irlanda". Aqra aktar: L-Irlanda l-ewwel pajjiż Ewropew li jneħħi r-restrizzjonijiet Hu spjega li d-dinja saret tifhem aħjar xi jrid isir biex tingħeleb il-pandemija u li diġà qed tiġi diskussa l-possibbiltà li l-virus jiġu kkunsidrat endemiku bħall-influwenza u mhux aktar bħala pandemija. Il-PM qal li għad jasal iż-żmien li dan jiġi diskuss ukoll f'Malta imma sadanittant, se jkomplu jonqsu r-restrizzjonijiet. Żied li din id-deċiżjoni mhijiex waħda populista imm waħda xjentifika li tħeġġeġ it-teħid tal-vaċċin u l-booster. Il-Ministru għas-Saħħa Chris Fearne qal is-Sibt li d-Dipartiment tas-Saħħa se jkun iniedi 'roadmap' għall-ġimgħa d-dieħla meta jiġu rilaxxati iktar miżuri li għadhom fis-seħħ. Meta se jitneħħew il-miżuri: Iktar miżuri se jitneħħew mill-ġimgħa d-dieħla – Fearne "Il-PN irid li Malta tkun rikonoxxuta bħala stat mafjuż" Rigward l-abbozz li se jiddiskuti l-Partit Nazzjonalista fil-Parlament, Abela argumenta li dan huwa attentat ieħor mill-Oppożizzjoni biex Malta tkun rikonoxxuta bħala stat mafjuż u ssirilha aktar ħsara. L-abbozz, li kien fil-propost fil-passat mill-eks Prim Ministru Alfred Sant, jikkonsisti minn 11-il proposta (waħda tneħħiet minħabba li kellha bżonn l-approvazzjoni tal-President) u huwa ffukat fuq il-ġlieda kontra l-korruzzjoni u l-mafja f'Malta. Il-proposti huma bbażati fuq ir-rakkomandazzjonijiet tal-inkjesta pubblika li saret wara l-assassinju tal-ġurnalista Daphne Caruana Galizia. Aqra aktar fuq l-abbozz: Il-PN b'abbozz biex il-pajjiż joħroġ mil-lista l-griża tal-FATF Abela qal li dawn il-proposti qed jipprovaw ikissru l-progress li għamel il-Gvern mill-2014 u wiegħed li se jkun qed jiddibatti kull proposta "speċjalment dik li qed tipproponi li Malta tiġi rikonoxxuta bħala stat mafjuż". Dan minkejja li l-unika darba li ssemmiet il-mafja fl-abbozz kien biex ir-rabta mal-mafja tkun kriminalizzata b'sentenza ta' priġunerija. Abela tkellem ukoll fuq il-proposta ta' kif se jiġu regolarizzati d-diskussjonijiet ma' entitajiet privati wara li nstab li l-Gvern kien qed jitkellem ma' dawn bl-emails personali tagħhom. Il-Prim Ministru qal li din il-proposta qed tipprova twaqqaf il-progress ekonomiku li ntibet taħt il-Gvern u li n-negozjanti m'għandhomx jitilfu l-aċċess dirett migħu. Hu wiegħed li se jkun qed jiddefendi n-negozji u min imexxihom biex "ma jħalli lil ħadd jitterrorizzahom". Wara li ma kiseb xejn, Abela qed jirrikorri għal attakki personali – PN Fir-reazzjoni tagħhom għal dan, il-Partit Nazzjonalista qalu li Abela qed jirrikorri għal attakki personali u krudili biex jaħbi mill-fatt li ma kiseb xejn f'sentejn bħala Prim Ministru. "Wara li nixxef il-finanzi tal-pajjiż, ġab lil Malta greylisted, naqas milli jattira investiment ġdid u ħela miljuni f'kuntratti skandalużi, l-unika kisba ekonomika ta' Abela hija d-dejn nazzjonali rekord," semma l-partit fi stqarrija. Huma appellawlu biex jiffoka fuq id-deċiżjonijiet li ħa hu minflok iwaħħal fil-pandemija jew fl-Oppożizzjoni. Żiedu li fl-ebda ħin ma semma l-eks Prim Ministru Joseph Muscat u minflok tkellem fuq kif il-PN huwa partit maqsum. Il-Partit Nazzjonalista argumenta li Abela gideb fuq l-abbozz tagħhom u wera li mhuwiex interessat li jiddibattih fil-Parlament kif gideb meta qal li l-PN ma riedx li Malta tibbenifika minn fondi tal-Unjoni Ewropea għall-proġett tal-pipeline tal-gass. "Kien il-PN li ġġieled għal dan il-proġett, flimkien mal-fondi kollha tal-UE li tgawdi Malta mill-2004." Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61ee42ea87226_rand.td-a-rec-img{text-align:left}.td_uid_3_61ee42ea87226_rand.td-a-rec-img img{margin:0 auto 0 0}